Jobe 5 | Baebele ya mo Internet | Thanolo ya Lefatshe le Lesha
5 “Bitsa, tsweetswee! A go na le mongwe yo o go arabang?O tla retologela kwa go ofe wa baitshepi? 2 Seeleele se tla bolawa ke go galefa,Mme yo o hepisiwang bonolo o tla bolawa ke lefufa. 3 Nna ka bonna ke bone seeleele se mela medi,+Mme ka tshoganyetso ka simolola go hutsa lefelo la gagwe la bonno. 4 Bomorwawe ba kgakala le poloko,+Mme ba thubaganngwa mo kgorong ba se na mogolodi. 5 Se a se robang yo o tshwereng ke tlala o a se ja;E bile o se ntsha mo dikgogeng,Le seru se tshwara se ba itshedisang ka sone. 6 Gonne se se utlwisang botlhoko ga se tswe mo loroleng,Le matshwenyego ga a mele mo go se e leng mmu fela. 7 Gonne motho o tsaletswe matshwenyego,Jaaka ditlhase di fofela kwa godimo. 8 Le fa go ntse jalo, nna ka bonna ke tla botsa Modimo,E bile ke tla isa kgang+ ya me kwa Modimong, 9 Kwa go Yo o dirang dilo tse dikgolo tse di sa hukutsegeng,Dilo tse di gakgamatsang tse di se nang palo;+ 10 Kwa go Yo o nesang pula mo godimo ga lefatshe+Le go romela metsi mo godimo ga masimo a a bulegileng;+ 11 Kwa go Yo o bayang ba ba kwa tlase mo lefelong le le kwa godimo,+Gore ba ba utlwileng botlhoko ba nne kwa godimo mo polokong; 12 Kwa go Yo o kgoreletsang maano a ba ba botlhale,+Mo diatla tsa bone di sa direng ka tsela e e nang le matswela; 13 Kwa go Yo o tshwarang ba ba botlhale mo boferefereng jwa bone,+Mo boikaelelo jwa ba ba botlhajana bo dirwang ka mafega;+ 14 Ba kopana le lefifi go ntse go le motshegare,Mme ba apaapa go le sethoboloko jaaka e kete go bosigo;+ 15 Le kwa go Yo o bolokang mo tšhakeng e e tswang mo molomong wa bone,Le yo o humanegileng+ mo seatleng sa yo o nonofileng, 16 Gore motho wa maemo a a kwa tlase a nne le tsholofelo,+Mme tshiamololo e tswala molomo wa yone.+ 17 Bona! Go itumela motho yo Modimo a mo kgalemelang;+Mme o se ka wa gana kotlhao ya Mothatayotlhe! 18 Gonne ene ka boene o utlwisa botlhoko, mme a hape ntho;O a thubaganya, mme diatla tsa gagwe di a fodisa. 19 O tla go golola+ mo matshwenyegong a le marataro,Mo go a le supa ga go na sepe se se utlwisang botlhoko se se tla go amang.+ 20 O tla go golola mo losong+ ka nako ya leuba,Le mo maatleng a tšhaka ka nako ya ntwa. 21 O tla fitlhelwa seme sa loleme,+Mme ga o kitla o boifa thopo fa e tla. 22 O tla tshega thopo le tlala,Mme ga o tlhoke go boifa sebatana sa naga sa lefatshe. 23 Gonne o tla nna le kgolagano le maje a naga,Mme sebatana sa naga se tla dirwa gore se tshele ka kagiso le wena.+ 24 Mme ruri o tla itse gore kagiso ka boyone ke mogope wa gago,Mme o tla tshwanelwa ke go tsamaya o ya go bona mafulo a gago, mme ga o kitla o tlhoka sepe. 25 Mme ruri o tla itse gore bana ba gago ba bantsi+Le ditlogolwana tsa gago jaaka dimela tsa lefatshe.+ 26 O tla tla ka matlhagatlhaga mo lefelong la go fitlhela,+Jaaka fa dingata di koagana ka nako ya tsone. 27 Bona! Seno ke se re se tlhotlhomisitseng. Se ntse fela jalo.Se utlwe, mme wena—o se itse.”